钦定古今图书集成/历象汇编/庶征典/第008卷 > 礼记 > 《礼器》
## 钦定古今图书集成/历象汇编/庶征典/第008卷 > 礼记 > 《礼器》

升中于天而“凤凰降”，“龟龙假。”

〈注〉功成而太平，阴阳气和而致象物。

飨帝于郊，而“风雨节、寒暑时。”

〈注〉五帝主五行，五行之气和，而庶征得其序也。五行，“木为雨，金为旸，火为燠，水为寒，土为风。”

是故圣人南面而立，而天下大治。

〈注〉南面而立者视朝。〈疏〉“圣人南面而立，而天下大治”者，以其阴阳相合，嘉瑞并来，以是之故，圣人但南面而立，朝夕视朝，而天下大治。